|  |  |  |
| --- | --- | --- |
|  | **Univerzita Mateja Bela** **v Banskej Bystrici**Právnická fakultaKomenského 20, 974 01 Banská Bystrica |  |

**Výpis uznesenia Vedeckej rady**

**Právnickej fakulty Univerzity Mateja Bela v Banskej Bystrici,**

ktoré sa uskutočnilo online formou prostredníctvom aplikácie Microsoft Teams,

dňa **28. septembra 2020**

**K bodu 1**

Predseda VR PrF UMB predložil návrh na udelenie vedecko-pedagogického titulu docent JUDr. Kataríne ŠEVCOVEJ, PhD., v odbore habilitačného konania a inauguračného konania Občianske právo.

Následne odovzdal slovo prodekanke pre vedu a výskum JUDr. Monike NÉMETHOVEJ, PhD., ktorá predstavila komisiu a oponentov v rámci habilitačného konania na udelenie titulu docent uchádzačke JUDr. Kataríne ŠEVCOVEJ, PhD. Ďalej p. prodekanka pre vedu a výskum odovzdala slovo predsedovi habilitačnej komisie, prof. JUDr. Jánovi CIRÁKOVI , CSc., ktorý predniesol návrh a prečítal členom VR PrF UMB podstatné časti zo zápisnice z habilitačnej prednášky a obhajoby habilitačnej práce JUDr. Kataríny ŠEVCOVEJ, PhD., v odbore habilitačného konania a inauguračného konania Občianske právo, ktorá sa konala v súlade s Opatrením dekana č. 6/2020 o priebehu online habilitačných a inauguračných prednášok a obhajob habilitačných prác on-line formou, dňa 21. septembra 2020.

V habilitačnom konaní pôsobila habilitačná komisia a oponenti habilitačnej práce v nasledovnom zložení:

Predseda habilitačnej komisie:

**prof. JUDr. Ján CIRÁK, CSc.,**

Pracovisko: Univerzita Mateja Bela, Právnická fakulta, Banská Bystrica, SR

Členovia habilitačnej komisie:

**prof. JUDr. Svetlana FICOVÁ, CSc.**

Pracovisko: Univerzita Komenského v Bratislave, Právnická fakulta, Bratislava, SR

**doc. JUDr. Romana SMYČKOVÁ, PhD.**

Pracovisko: Univerzita Komenského v Bratislave, Právnická fakulta, Bratislava, SR

Oponenti habilitačnej práce:

**prof. JUDr. Jan HURDÍK, DrSc.**

Pracovisko: Masarykova Univerzita, Právnická fakulta, Brno, ČR

**doc. JUDr. Alexandra LÖWY, PhD.**

Pracovisko: Univerzita Komenského v Bratislave, Právnická fakulta, Bratislava, SR

**doc. JUDr. Daniela GANDŽALOVÁ, PhD.**

Pracovisko: Univerzita Mateja Bela, Právnická fakulta, Banská Bystrica, SR

**Téma habilitačnej prednášky:**

Žaloba na obnovu konania v civilnom procese a jej vzťah k prejudicialite

**Téma habilitačnej práce:**

Prejudicialita v rozhodovacej činnosti civilných súdov

Prof. JUDr. Ján CIRÁK, CSc. informoval prítomných o výsledku hlasovania členov habilitačnej komisie po skončení habilitačnej prednášky a obhajoby habilitačnej práce JUDr. Kataríny ŠEVCOVEJ, PhD., zo dňa 21.09.2020.

Z celkového počtu troch členov habilitačnej komisie bol odovzdaný celkový počet dvoch platných upravených hlasovacích lístkov. Za odporučenie udeliť uchádzačke JUDr. Kataríne ŠEVCOVEJ, PhD. vedecko-pedagogický titul docent v odbore habilitačného konania a inauguračného konania Občianske právo boli odovzdané 2 platné hlasy, proti: 0 hlasov, zdržalo sa hlasovania: 0 hlasov. Jeden hlas sa z technických dôvodov nepodarilo doručiť prostredníctvom online hlasovania.

Komisia sa preto rozhodla podať návrh predsedovi Vedeckej rady Právnickej fakulty UMB na udelenie vedecko-pedagogického titulu docent JUDr. Kataríne ŠEVCOVEJ, PhD., v odbore habilitačného konania a inauguračného konania Občianske právo, ktorý ho predložil na rokovanie Vedeckej rady Právnickej fakulty UMB.

Vedecká rada Právnickej fakulty UMB konštatovala, že uchádzačka spĺňa podmienky na získanie vedecko-pedagogického titulu docent a v celom habilitačnom konaní bol dodržaný postup ustanovený zákonom č. 131/2002 Z. z. o vysokých školách v platnom znení, vyhláškou Ministerstva školstva, vedy, výskumu a športu Slovenskej republiky č. 246/2019 Z. z. o postupe získavania vedecko-pedagogických titulov a umelecko-pedagogických titulov docent a profesor v platnom znení a smernicou UMB č. 1/2013 zo dňa 28.03.2013 o postupe získavania vedecko-pedagogických titulov alebo umelecko-pedagogických titulov docent a profesor na Univerzite Mateja Bela v Banskej Bystrici v znení Dodatku č. 1 zo dňa 25.08.2014 a Dodatku č. 2 zo dňa 24.04.2015.

Následne predseda VR PrF UMB a predseda habilitačnej komisie podporili udelenie titulu docent JUDr. Kataríne ŠEVCOVEJ, PhD., a otvorili k uvedenému bodu diskusiu.

Do diskusie sa prihlásili:

prof. JUDr. Ján Cirák, CSc.: Chcel by som vyjadriť poďakovanie členom komisie a oponentom v rámci habilitačného konania o udelenie titulu docent JUDr. Kataríne Ševcovej, PhD., ktorí boli ochotní pracovať aj počas prázdninového obdobia a zodpovedne a precízne pristúpili ku svojim pracovným úlohám vyplývajúcim z ich funkcie, čím sa preukázalo, že Právnická fakulta UMB má dobré medziľudské vzťahy s kolegami z iných fakúlt. Na habilitačnej prednáške a obhajobe habilitačnej práce boli prítomní všetci členovia komisie a všetci oponenti.

doc. Dr. iur. JUDr. Ing. Michal Turošík, PhD.: Cítim podporu z ostatných fakúlt, za ktorú vyslovujem úprimnú vďačnosť. Touto cestou sa chcem poďakovať komisii a oponentom v habilitačnom konaní JUDr. Kataríny Ševcovej, PhD., ktorého som bol účastný. Diskusia v tomto konaní bola dôstojná a dlhá a p. JUDr. Katarína Ševcová, PhD. zaujala ku každej otázke pohotové a vysoko odborné stanovisko.

Následne dal predseda Vedeckej rady PrF UMB o prednesenom návrhu hlasovať **v tajnom hlasovaní**, v ktorom je na prijatie rozhodnutia o udelení titulu docent potrebná nadpolovičná väčšina hlasov všetkých členov Vedeckej rady PrF UMB, tzn. minimálne 18 hlasov.

Počet členov vedeckej rady oprávnených hlasovať: 35

Počet prítomných členov oprávnených hlasovať: 26

Počet platne odovzdaných hlasov: 26

- z toho kladných: 26

- z toho záporných: 0

- z toho neplatných: 0

**Uznesenie č. 13/2020:** **Vedecká rada Právnickej fakulty UMB v Banskej Bystrici schválila udelenie vedecko-pedagogického titulu docent JUDr. Kataríne ŠEVCOVEJ, PhD. v odbore habilitačného konania a inauguračného konania Občianske právo.**

V Banskej Bystrici, 28. septembra 2020

 **doc. Dr. iur. JUDr. Ing. Michal TUROŠÍK, PhD.**

 predseda Vedeckej rady PrF UMB

 dekan Právnickej fakulty UMB